**З А П И С Н И К**

Са шесте седнице Скупштине општине Пожега, одржане 14.05.2021. године.

Седница је почела са радом у 10.00 часова.

Седницом председава председник Скупштине општине Пожега Дејан Мркић.

Записник води референт Лела Богдановић.

Седница се аудио снима.

Седници од изабраних 52 одборника, присуствује 47 одборника.

Председавајући констатује да седници Скупштине присуствује довољан број одборника, тако да Скупштина може радити и пуноважно одлучивати.

Поред одборника, седници Скупштине присуствовали су и: председник општине Ђорђе Никитовић и заменик председника општине Иван Новаковић, помоћник председника општине Дејан Петровић, затим Општински правобранилац Миладин Филиповић, начелник Општинске управе Славица Петровић, заменик начелника Општинске управе Мирослав Ковачевић, представници установа и Јавних предузећа и представници медија (Раде Марковић, Телевизија Пожега и Радио Пожега).

Председник Скупштине Дејан Мркић је у складу са Пословником о раду Скупштине дао следећа обавештења: У ВЕЗИ ВЕРИФИКАЦИЈЕ МАНДАТА ДОСТАВЉЕН ЈЕ ПРЕДЛОГ АДМИНИСТРАТИВНО-МАНДАТНЕ КОМИСИЈЕ ЗА ВЕРИФИКАЦИЈУ МАНДАТА КАТАРИНЕ МИТРОВИЋ, МАТЕРИЈАЛ СА АДМИНИСТРАТИВНО-МАНДАТНЕ КОМИСИЈЕ, КАО И ИНФОРМАЦИЈУ О РЕШЕЊУ МИНИСТАРСТВА РУДАРСТВА И ЕНЕРГЕТИКЕ – ТАЧКА 25.

ТАКОЂЕ ДОСТАВЉЕН ЈЕ ПРЕДЛОГ ОПШТИНСКОГ ВЕЋА ПО ТАЧКАМА ДНЕВНОГ РЕДА, КАО И СТАВ САВЕТА ЗА БУЏЕТ И ФИНАНСИЈЕ У ВЕЗИ ОДЛУКЕ О ДРУГОМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ.

ДОСТАВЉЕН ЈЕ ПРЕДЛОГ ЗА ДОПУНУ ДНЕВНОГ РЕДА СА ТАЧКОМ ''ОДЛУКА О УСВАЈАЊУ ЕТИЧКОГ КОДЕКСА ФУНКЦИОНЕРА ОПШТИНЕ ПОЖЕГА'' СА ОБРАЗЛОЖЕЊЕМ И „**ОДЛУКА О КОНТРОЛИ ПРИЈЕМА И РЕАЛИЗАЦИЈЕ ДОНАЦИЈА ОПШТИНИ ПОЖЕГА“ ,пета тачка данашњег дневног реда са исправком у тачки три одлуке, која је са исправљеним текстом усвојена на седници Општинског већа 07.05.2021. године.**

Председавајући је потом дао на гласање предложену допуну дневног реда данашње седнице Скупштине.

Скупштина је већином гласова, пошто је “за” гласало 48 одборника, “против” нико, “уздржан” нико, остали нису гласали, усвојила предлог за допуну дневног реда.

Председавајући је предложио да ово буде 26. Тачка дневног реда, како се не би реметио постојећи распоред тачака у дневном реду.

Председавајући је дао на гласање дневни ред у целини са предложеном допуном.

Скупштина је већином гласова, пошто је “за” гласало 44 одборника, “против” нико, “уздржан” нико, остали нису гласали, усвојила данашњи дневни ред у целини са свим допунама и изменама.

**ДНЕВНИ РЕД**

1. **ВЕРИФИКАЦИЈА МАНДАТА ОДБОРНИКА (материјал на седници)**
2. **ЗАПИСНИК СА ПЕТЕ СЕДНИЦЕ СКУПШТИНЕ**
3. **ОДЛУКА О ДРУГОМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ**
4. **ЛОКАЛНИ АНТИКОРУПЦИЈСКИ ПЛАН ОПШТИНЕ ПОЖЕГА**
5. **ОДЛУКА О КОНТРОЛИ ПРИЈЕМА И РЕАЛИЗАЦИЈЕ ДОНАЦИЈА ОПШТИНИ ПОЖЕГА**
6. **ОДЛУКА О НАКНАДИ ТРОШКОВА ПРЕВОЗА ДЕЦИ И УЧЕНИЦИМА**
7. **ОДЛУКА О ДОПУНИ ОДЛУКЕ КОЈОМ СЕ ДОЗВОЉАВА РАЗМЕНА ЗЕМЉИШТА ИЗМЕЂУ ОПШТИНЕ ПОЖЕГА И „РАТКО МИТРОВИЋ“ ДОО ПОЖЕГА 01 БР.011-41/2020 ОД 18.12.2020. ГОДИНЕ**
8. **ОДЛУКА О ДОПУНИ ОДЛУКЕ О ОТУЂЕЊУ ИЗ ЈАВНЕ СВОЈИНЕ ОПШТИНЕ ПОЖЕГА КП БР 465/12 КО ПОЖЕГА 01 БРОЈ 011-40/2020 ОД 18.12.2020. ГОДИНЕ**
9. **ОДЛУКА О ОДРЕЂИВАЊУ НАДЛЕЖНОГ ОРГАНА ЗА СПРОВОЂЕЊЕ ПОСТУПКА ДАВАЊА У ЗАКУП ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ**
10. **ОДЛУКА О ОДРЕЂИВАЊУ НАДЛЕЖНОГ ОРГАНА ЗА СПРОВОЂЕЊЕ ПОСТУПКА ДАВАЊА У ЗАКУП ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ БЕЗ ПЛАЋАЊА НАКНАДЕ**
11. **ОДЛУКА О ОРГАНИЗАЦИЈИ И ФУНКЦИОНИСАЊУ ЦИВИЛНЕ ЗАШТИТЕ НА ТЕРИТОРИЈИ ОПШТИНЕ ПОЖЕГА**
12. **ЗАКЉУЧАК О ДАВАЊУ САГЛАСНОСТИ НА ОДЛУКУ О ПОВЕРАВАЊУ ОПШТИНИ ПОЖЕГА, СВОЈСТВА ОВЛАШЋЕНОГ ПРЕДЛАГАЧА, КАПИТАЛНОГ ПРОЈЕКТА НОСИОЦА ИНВЕСТИТОРСКИХ ОВЛАШЋЕЊА ПРИПРЕМЕ И ИЗГРАДЊЕ РЕГИОНАЛНОГ СИСТЕМА ЗА ОДВОЂЕЊЕ И ПРЕЧИШЋАВАЊЕ ОТПАДНИХ ВОДА, А ДО ОСНИВАЊА РЕГИОНАЛНОГ ПРЕДУЗЕЋА**
13. **ОДЛУКА О РАСПОДЕЛИ НЕРАСПОРЕЂЕНЕ ДОБИТИ ИЗ 2016. ГОДИНЕ ЈКП „ДУБОКО“ УЖИЦЕ**
14. **ИЗВЕШТАЈ О ПОСЛОВАЊУ ЈКП „ДУБОКО“ УЖИЦЕ ЗА 2020. ГОДИНУ**
15. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈКП „ДУБОКО“ УЖИЦЕ ЗА ПЕРИОД ОД 01.01.2021. ГОДИНЕ ДО 31.03.2021. ГОДИНЕ**
16. **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈКП „НАШ ДОМ“ ПОЖЕГА ЗА ПЕРИОД ОД 01.01.2021. ГОДИНЕ ДО 31.03.2021. ГОДИНЕ**
17. **ИЗВЕШТАЈ О РАДУ СА ФИНАНСИЈСКИМ ИЗВЕШТАЈЕМ ЗА 2020. ГОДИНУ И ФИНАНСИЈСКИМ ПЛАНОМ ЗА 2021. ГОДИНУ, НАРОДНЕ БИБЛИОТЕКЕ ПОЖЕГА**
18. **ФИНАНСИЈСКИ ИЗВЕШТАЈ ЗА 2020. ГОДИНУ ПУ „ОЛГА ЈОВИЧИЋ РИТА“ ПОЖЕГА**
19. **ИЗВЕШТАЈ О РАДУ ОПШТИНСКЕ УПРАВЕ ПОЖЕГА ЗА 2020. ГОДИНУ**
20. **ИЗВЕШТАЈ О РАДУ ТО РЕГИЈА ЗАПАДНА СРБИЈА ЗА 2020.ГОДИНУ**
21. **ПРОГРАМ РАЗВОЈА ТУРИЗМА ТУРИСТИЧКЕ РЕГИЈЕ ЗАПАДНА СРБИЈА 2020.-2025. ГОДИНЕ**
22. **ГОДИШЊИ ИЗВЕШТАЈ О РАДУ ШТАБА ЗА ВАНРЕДНЕ СИТУАЦИЈЕ ЗА 2020. ГОДИНУ, ПОЖЕГА**
23. **РЕШЕЊЕ О ОБРАЗОВАЊУ ШТАБА ЗА ВАНРЕДНЕ СИТУАЦИЈЕ ОПШТИНЕ ПОЖЕГА ЗА 2021. ГОДИНУ**
24. **МАТЕРИЈАЛ СА АДМИНИСТРАТИВНО МАНДАТНЕ КОМИСИЈЕ ( материјал на седници)**
25. **ИНФОРМАЦИЈА О РЕШЕЊУ МИНИСТАРСТВА РУДАРСТВА И ЕНЕРГЕТИКЕ ЗА ИЗВОЂЕЊЕ ГЕОЛОШКИХ ИСТРАЖИВАЊА БОРА, ЛИТИЈУМА И ПРАТЕЋЕ АСОЦИЈАЦИЈЕ ЕЛЕМЕНАТА НА ИСТРАЖНОМ ПРОСТОРУ 2428 „ДОБРИЊА“ (материјал на седници)**
26. **Одлука о усвајању Етичког кодекса функционера општине Пожега**
27. **ОДБОРНИЧКА ПИТАЊА**

**1.**

1. Потврђујe се мандат одборника са листе:

**КОАЛИЦИЈА АЛЕКСАНДАР ВУЧИЋ – ЗА НАШУ ДЕЦУ**

**Катарини Митровић из**  Пожеге, рођеној 10.04.1992. године. мастер економисти, из Пожеге, Татојевица бр.30.

Скупштина општине Пожега на седници од 09.03.2021. године констатовала је да је одборнику Марку Маћићу са листе **КОАЛИЦИЈА АЛЕКСАНДАР ВУЧИЋ – ЗА НАШУ ДЕЦУ** престао мандат одборника у Скупштини општине Пожега подношењем оставке на самој седници.

Чланом 48. Закона о локалним изборима прописано је да када одборнику престане мандат, пре истека времена на које је изабран, мандат се додељује првом следећем кандидату са исте изборне листе коме није био додељен мандат одборника, а ако је у питању коалициона листа мандат се додељује првом следећем кандидату на изборној листи коме није био додељен мандат, припаднику исте политичке странке, а од кандидата се пре потврђивања мандата прибавља писмена сагласност да прихвати мандат.

Комисија је у складу са наведеним одредбама Закона прибавила писмену сагласност кандидата Катарине Митровић, као следећег са листе кандидата.

Одлуком Општинске изборне комисије додељен је мандат горе наведеном кандидату за одборника и издато му одговарајуће уверење, па су се испунили услови да се за наведеног одборника донесе Одлука о потврђивању мандата у складу са чланом 49. Закона о локалним изборима.

Скупштина је већином гласова, пошто је “за” гласало 44 одборникa, “против” нико, “уздржан” нико, остали нису гласали, верификовала мандат одборнику Катарини Митровић из Пожеге.

2.

Скупштина је већином гласова, пошто је “за” гласало 45 одборникa, “против” нико, “уздржан” нико, остали нису гласали, усвојила записник са пете седнице Скупштине општине Пожега, као у достављеном тексту.

**3.**

Председник општине Ђорђе Никитовић образложио је одборницима Одлуку о другом ребалансу буџета за 2021. годину, констатујући на почетку излагања да је, за разлику од претходног ребаланса који је био непријатан, овај ребаланс крајње оправдан.

На приходној страни буџета повећани су приходи у укупном износу од 47.200.000,00 динара. Корекције су извршене на следећим врстама прихода:

- 321310 Нераспоређени вишак прихода из ранијих година повећана су средства за 33.000.000,00 динара;

- 732150 Текуће донације у корист нивоа општина 1.100.000,00 динара ( у наведеном износу се очекује рефундација већ извршених трошкова у пројекту Инклузија Рома путем службе за запошљавање);

-742120 Приходи од продаје добара и услуге планирано је 100.000,00 динара и

-744250 Капитални добровољни трансфери од физичких и правних лица додат је износ 13.000.000,00 динара, као учешће грађана у асфалтирању путева 1:2.

На расходној страни буџета у посебном делу буџета извршено је следеће:

-позиција **50**, функција 421 Пољопривреда, економска класификација 451 Субвенције повећана је за 2.000.000,00 динара и то за вештачко осемењавање крава 1.000.000,00 динара и за набавку ситне механизације 1.000.000,00 динара;

-позиција **59**, функција 451 Друмски саобраћај, економска класификација 511 Зграде и грађевински објекти повећана је за 20.000.000,00 за асфалтирање путева уз учешће грађана у односу 1:2; mokoikid

-отворена је нова позиција **60-1**, функција 474 Вишенаменски развојни пројекти, економска класификација 463 Донације и трансфери осталим нивоима власти у износу од 700.000,00 динара. Средства се односе на обавезе општине Пожега у реализацији пројекта „Међуопштински ГИС алат за Е-управу“. У реализацији пројекта учествује Европска унија, град Чачак и општине Ариље, Лучани, Пожега и Горњи Милановац;

-отворена је нова позиција **66-1**, економска класификација 511 Зграде и грађевински објекти у износу од 500.000,00 динара за изградњу канализације за домаћинства – Годовички пут;

-отворена је нова позиција **66-2,** економска класификација 421 Стални трошкови у износу од 2.700.000,00 динара за систематску дератизацију општине. Ова хигијенско епидемиолошка мера предузима се у циљу спречавања настанка заразних болести, а спроводи се насељеним местима, у стамбеним објектима, на јавним површинама, канализационој мрежи, јавним зградама, парковима, гробљима и сл;

-позиција **67**, економска класификација 511 Зграде и грађевински објекти, која је намењена за изградњу водовода повећана је за 17.800.000,00 динара;

-позиција **144**, економска класификација 425 Текуће поправке и одржавање у оквиру Дечјег вртића, повећана је за 500.000,00 динара за опремање учионице у Горобиљу;

-отворена је нова позиција **146-1**, економска класификација 511 Зграде и грађевински објекти у износу од 3.000.000,00 динара за постављање две модуларне учионице (радне собе) у објектима Дечјег вртића. У дискусији по овој тачки дневног реда учествовали су: председник општине Ђорђе Никитовић и одборници Милан Петровић, Драган Симовић.

Председник општине је накрају свог излагања предложио Скупштини да размотри и усвоји предлог Одлуке о другом ребалансу буџета за 2021. годину.

По овој тачки дневног реда за реч се јавио одборник Милан Петровић који је рекао, да ако је на предходној седници Скупштине критиковао Одлуку о првом ребалансу буџета, из оправданих разлога, на данашњој седници ће похвалити ову одлуку иако сматра да би Одлука о ребалансу буџета требала да буде пракса. Средства која су намењена за инфрастуктуру а пре свега за путеве, у чијој изградњи и обнови учествују и грађани и мештани са једне стране, а са друге општина су сасвим оправдана. Одборник је похвалио и завршетак изградње водовода у појединим месним заједницама која нису до сада имале Рзавску воду, као и то што су издвојена средства за најмлађе и за ученике који до своје школе свакодневно путују. Када је реч о асфалтирању путева по месним заједницама, одборник је истакао да је важно да се у тим радовима буде коректно у смислу да се ти послови не пролонгирају за крај године или да чекају изборе, већ да се средства динамиком којом пристижу, троше наменски без пролонгирања.

Одборница Славица Симовић похвалила је ову Одлуку о ребалансу и осврнула се на завршетак радова на деоници ауто пута „Милош Велики“ од Прељине до Пожеге и на изградњу обилазнице око Пожеге ка Косјерићу, као и на на изградњу ауто пута Пожега-Бољари, што ће Пожеги донети отварање нових радних места, унапређење привреде и пољопривреде као и осталог грана индустрије и уопште побољшати живот грађана у општини Пожега. Одборница је посебно похвалила средства која су издвојена за отварање две модуларне собе за децу у склопу дечјег вртића, с обзиром на то да се на листи чекања за упис у дечји вртић налази више од 130 деце различитих узраста, а та врста бриге о деци, а самим тим и о породици, за сваку је похвалу и она изражава зрелост и озбиљност ове власти.

За реч се јавио одборник Драган Симовић који је рекао да ова Одлука о другом ребалансу буџета има позитивних и похвалних ствари, али да што се тиче области пољопривреде, по његовом мишљењу није добра. По његовим речима, у последње време порасла је цена нафте за 10 динара, порасла је и цена уља. Одборник је истакао да је пољопривредник и да гаји 20 грла говеда и да зна да је прошле године у ово време цена сојине сачме била око 50 динара, а да је данас цена те исте сојине сачме 102 динара по килограму, док је цена млека годинама иста. Оваквом политиком, сматра одборник, никако се не помаже пољопривредним произвођачима. По његовом мишљењу, важно је да се комуницира са пољопривредницима, да се чује њихово мишљење, да их локална самоуправа пита шта је то што њима треба и шта је то што им ствара проблеме у раду

За реч се јави председник општине Ђорђе Никитовић који је нагласио да то што се ова Одлука о ребалансу буџета није бавила питањима пољопривреде, осим дела у коме је опредељен износ за вештачко осемењавање крава, не значи да локална самоуправа не мисли о пољопривредницима што се може видети ако упоредимо износе који су били опредељени за унапређење пољопривреде у 2012. години, а колико они износе 2020.године и 2021. године.

Скупштина је већином гласова, пошто је “за” гласало 45 одборника, “против” нико, “уздржан” нико, остали нису гласали, усвојила **ОДЛУКУ О ДРУГОМ РЕБАЛАНСУ БУЏЕТА ОПШТИНЕ ПОЖЕГА ЗА 2021. ГОДИНУ**, као у достављеном тексту.

**4**.

По овој тачки дневног реда у дискусији су учествовали заменик председника општине Иван Новаковић и одборник Небојша Лијескић.

Скупштина је већином гласова, пошто је “за” гласало 44 одборника, “против” нико, “уздржан” нико, остали нису гласали, усвојила **ЛОКАЛНИ АНТИКОРУПЦИЈСКИ ПЛАН ОПШТИНЕ ПОЖЕГА**, као у достављеном тексту.

5.

По овој тачки дневног реда у дискусији су учествовали одборник Станко Андрић и председник Скупштине Дејан Мркић.

Скупштина је већином гласова, пошто је “за” гласало 44 одборника, “против” нико, “уздржан” нико, остали нису гласали, усвојила **ОДЛУКУ О КОНТРОЛИ ПРИЈЕМА И РЕАЛИЗАЦИЈЕ ДОНАЦИЈА ОПШТИНИ ПОЖЕГА**, као у достављеном тексту.

6.

Скупштина је већином гласова, пошто је “за” гласало 43 одборника, “против” нико, “уздржан” нико, остали нису гласали, усвојила **ОДЛУКУ О НАКНАДИ ТРОШКОВА ПРЕВОЗА ДЕЦИ И УЧЕНИЦИМА,**  као у достављеном тексту.

7.

Скупштина је већином гласова, пошто је “за” гласало 43 одборника, “против” нико, “уздржан” нико, остали нису гласали, усвојила **ОДЛУКУ О ДОПУНИ ОДЛУКЕ КОЈОМ СЕ ДОЗВОЉАВА РАЗМЕНА ЗЕМЉИШТА ИЗМЕЂУ ОПШТИНЕ ПОЖЕГА И „РАТКО МИТРОВИЋ“ ДОО ПОЖЕГА 01 БР.011-41/2020 ОД 18.12.2020. ГОДИНЕ,**  као у достављеном тексту.

8.

Скупштина је већином гласова, пошто је “за” гласало 43 одборника, “против” нико, “уздржан” нико, остали нису гласали, усвојила **ОДЛУКУ О ДОПУНИ ОДЛУКЕ О ОТУЂЕЊУ ИЗ ЈАВНЕ СВОЈИНЕ ОПШТИНЕ ПОЖЕГА КП БР 465/12 КО ПОЖЕГА 01 БРОЈ 011-40/2020 ОД 18.12.2020. ГОДИНЕ,**  као у достављеном тексту.

9.

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ОДЛУКУ О ОДРЕЂИВАЊУ НАДЛЕЖНОГ ОРГАНА ЗА СПРОВОЂЕЊЕ ПОСТУПКА ДАВАЊА У ЗАКУП ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ,**  као у достављеном тексту.

10.

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ОДЛУКУ О ОДРЕЂИВАЊУ НАДЛЕЖНОГ ОРГАНА ЗА СПРОВОЂЕЊЕ ПОСТУПКА ДАВАЊА У ЗАКУП ПОЉОПРИВРЕДНОГ ЗЕМЉИШТА У ДРЖАВНОЈ СВОЈИНИ БЕЗ ПЛАЋАЊА НАКНАДЕ,**  као у достављеном тексту.

11.

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ОДЛУКУ О ОРГАНИЗАЦИЈИ И ФУНКЦИОНИСАЊУ ЦИВИЛНЕ ЗАШТИТЕ НА ТЕРИТОРИЈИ ОПШТИНЕ ПОЖЕГА,**  као у достављеном тексту.

**12.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ЗАКЉУЧАК О ДАВАЊУ САГЛАСНОСТИ НА ОДЛУКУ О ПОВЕРАВАЊУ ОПШТИНИ ПОЖЕГА, СВОЈСТВА ОВЛАШЋЕНОГ ПРЕДЛАГАЧА, КАПИТАЛНОГ ПРОЈЕКТА НОСИОЦА ИНВЕСТИТОРСКИХ ОВЛАШЋЕЊА ПРИПРЕМЕ И ИЗГРАДЊЕ РЕГИОНАЛНОГ СИСТЕМА ЗА ОДВОЂЕЊЕ И ПРЕЧИШЋАВАЊЕ ОТПАДНИХ ВОДА, А ДО ОСНИВАЊА РЕГИОНАЛНОГ ПРЕДУЗЕЋА,**  као у достављеном тексту.

**13.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ОДЛУКУ О РАСПОДЕЛИ НЕРАСПОРЕЂЕНЕ ДОБИТИ ИЗ 2016. ГОДИНЕ ЈКП „ДУБОКО“ УЖИЦЕ,**  као у достављеном тексту.

**14.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ИЗВЕШТАЈ О ПОСЛОВАЊУ ЈКП „ДУБОКО“ УЖИЦЕ ЗА 2020. ГОДИНУ,**  као у достављеном тексту.

**15.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈКП „ДУБОКО“ УЖИЦЕ ЗА ПЕРИОД ОД 01.01.2021. ГОДИНЕ ДО 31.03.2021. ГОДИНЕ,**  као у достављеном тексту.

**16.**

Скупштина је већином гласова, пошто је “за” гласао 41 одборник, “против” нико, “уздржан” нико, остали нису гласали, усвојила **ИЗВЕШТАЈ О СТЕПЕНУ УСКЛАЂЕНОСТИ ПЛАНИРАНИХ И РЕАЛИЗОВАНИХ АКТИВНОСТИ ИЗ ПРОГРАМА ПОСЛОВАЊА ЈКП „НАШ ДОМ“ ПОЖЕГА ЗА ПЕРИОД ОД 01.01.2021. ГОДИНЕ ДО 31.03.2021. ГОДИНЕ,**  као у достављеном тексту.

**17.**

За реч по овој тачки јавила се одборница Даниела Скоковић која је имала да изнесе две констатације и да постави две питања одговорном лицу Народне библиотеке Пожега.

На почетку излагања одборница је констатовала да је по њеном мишљењу, Извештај о раду Народне библиотеке Пожега из године у годину све тањи, а како је одборница даље навела, садржи и кардиналне грешке од којих се једна од њих налази одмах на другој страни и односи се на број приновљених наслова, док је одмах на следећој страни наведен други број који се такође односи на приновљене наслове ( који је тачан), а да је број наведен на другој страни уствари број примерака, истакла је одборница.

Оно што је одборница желела да постави као питање, односи се на издавачку делатност Библиотеке која је у Извештају дефинисана само једном реченицом која гласи: „Због пандемије COVOD-19, није било издавачке делатности Библиотеке“, па је одборница поставила питање, зашто није било издавачке делатности и да ли је она зависила од публике. Одборницу је посебно занимало зашто је то тако ако се зна да је претходни директор одобрио једну публикацију, сопствено издање које је било припремљено у штампи. Одборница сматра да је одговорно лице у периоду од септембра месеца па до краја године имало времена да то реализује.

Друго питање које је одборница поставила одговорном лицу Народне библиотке је, зашто није било стручног усавршавања запослених у 2020. години. Одборница је нагласила да се Правилник по Закону о библиотечко информационој делатности доноси на почетку године и да он обухвата акредитоване семинаре које су обавезни да похађају сви стручни запослени радници у Народној библиотеци, бар шест сати у току једне године, а да је одбијен и захтев да се акредитује семинар Библиотеке у Пожеги, а било је и других акредитованих семинара у online формату.

Одборница је наставку излагања похвалила што су издвојена финансијска средства за вртић, али да је Библиотека већ дужи низ година Установа на коју се не обраћа довољно пажње, да на њој кров прокишњава, да су електро инсталације у врло лошем стању што утиче на честе кварове на компијутерима. Како је Библиотека Установа културе у којој се неформално образују многи грађани, веома је важно да услови у којима Библиотека ради никако не смеју бити у оваквом стању у коме су сада, завршила је одборница.

За реч се јавила в.д. директора Народне библиотеке Пожега, Душица Ђокић, која се сагласила са одборницом Даниелом Скоковић да се на другој страни Извештаја о раду Народне библиотеке за 2020. годину поткрала грешка која је техничке природе и да је број који је наведен као број приновљених наслова, уствари број примерака, што се у табели која је приложена може лако утврдити, а да ће грешка бити исправљена.

Што се тиче питања које је било везано за издавачку делатност, директорка је истакла да јеона на место в.д. директора Народне библиотеке дошла у задњем кварталу прошле године, да је прочитала Правилник у коме је регулисано питање издавачке делатности, а да план рада не може да се прави у септембру месецу и да се покрене делатност. Истина је да у претходној години није издато ништа, а Народна библиотека има сјајно издање Пожешког годишњака, али са радом ће се свакако наставити, нагласила је директорка. Када је реч о стручном усавршавању, директорка је објаснила да она није правила План стручног усавршавања. Према плану који је затекла када је дошла у установу, неки од семинара нису могли бити одржани, али су они пребачени за текућу годину, што значи да ће у овој години бити више семинара како би се надоместило пропуштено. Што се тиче средстава која локална самоуправа издваја за библиотеку, директорка је рекла да је износ сасвим у реду, да библиотека са тим средствима можелепо да ради јер основна делатност библиотке од тих средстава не зависи. Сваке године библиотека набавља књига онолико колико јој је потребно. С обзиром на чињеницу да у прошлој години библиотека није радила два месеца, средства која за тај период локална самоуправа дала, утрошена су на адаптације објекта, а зараде су запослени у време пандемије примали несметано и без кашњења. Једино што је директорка истакла као проблем са којим се библиотека сусреће је недостатак простора за чување књига. Истина је да је Народна библиотека оронула и да је потебно да се изврше неке адаптације, али директорка је сигурна да ће се локална самоуправа побринути за тај проблем у најскоријем времену, истакла је директорка.

На крају излагања, директорка је подсетила одборнике да су у материјалу добили и њену оставку коју је поднела на место в.д.директора Народне библиотеке и захвалила се свима на доброј сарадњи коју је имала док је обављала ову функцију.

Скупштина је већином гласова, пошто је “за” гласало 30 одборника, “против” нико, “уздржан” нико, остали нису гласали, усвојила **ИЗВЕШТАЈ О РАДУ СА ФИНАНСИЈСКИМ ИЗВЕШТАЈЕМ ЗА 2020. ГОДИНУ И ФИНАНСИЈСКИМ ПЛАНОМ ЗА 2021. ГОДИНУ, НАРОДНЕ БИБЛИОТЕКЕ ПОЖЕГА.**

**18.**

Скупштина је већином гласова, пошто је “за” гласало 44 одборника, “против” нико, “уздржан” нико, остали нису гласали, усвојила **ФИНАНСИЈСКИ ИЗВЕШТАЈ ЗА 2020. ГОДИНУ ПУ „ОЛГА ЈОВИЧИЋ РИТА“ ПОЖЕГА,**  као у достављеном тексту.

**19.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ИЗВЕШТАЈ О РАДУ ОПШТИНСКЕ УПРАВЕ ПОЖЕГА ЗА 2020. ГОДИНУ,**  као у достављеном тексту.

**20.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ИЗВЕШТАЈ О РАДУ ТО РЕГИЈА ЗАПАДНА СРБИЈА ЗА 2020.ГОДИНУ,**  као у достављеном тексту.

**21.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ПРОГРАМ РАЗВОЈА ТУРИЗМА ТУРИСТИЧКЕ РЕГИЈЕ ЗАПАДНА СРБИЈА 2020.-2025. ГОДИНЕ,** као у достављеном тексту.

**22.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **ГОДИШЊИ ИЗВЕШТАЈ О РАДУ ШТАБА ЗА ВАНРЕДНЕ СИТУАЦИЈЕ ЗА 2020. ГОДИНУ, ПОЖЕГА,** као у достављеном тексту.

**23.**

Скупштина је већином гласова, пошто је “за” гласало 42 одборника, “против” нико, “уздржан” нико, остали нису гласали, усвојила **РЕШЕЊЕ О ОБРАЗОВАЊУ ШТАБА ЗА ВАНРЕДНЕ СИТУАЦИЈЕ ОПШТИНЕ ПОЖЕГА ЗА 2021. ГОДИНУ,** као у достављеном тексту.

**24.**

Aдминистративно мандатна Комисија је заседала 13.05.2021. године и предложила је Скупштини општине да донесе следећа **решења**:

**I**

**РАЗРЕШАВА СЕ** Душица Ђокић, дип.економиста, из Пожеге, вршилац дужности директора Народне библиотеке у Пожеги због поднете оставке.

Скупштина је већином гласова, пошто је “за” гласало 42 одборника, “против” нико, “уздржан” 1, остали нису гласали, усвојила Решење**,** као у достављеном тексту.

**II**

**ИМЕНУЈЕ СЕ** Драган Јовановић Данилов, писац из Пожеге, за вршиоца дужности директора Народне библиотеке у Пожеги.

Скупштина је већином гласова, пошто је “за” гласао 42 одборника, “против” нико, “уздржан” нико, остали нису гласали, усвојила Решење**,** као у достављеном тексту

**III**

**Именује се** комисија за сповођење конкурса за именовање директора јавних предузећа чији је оснивач општина Пожега у следећем саставу:

1. Радољуб Маркићевић, председник

2. Горан Јанковић, члан

3. Душица Ђокић, члан

4. Богдан Бојовић, члан

5. Мирослав Марјановић, члан

Скупштина је већином гласова, пошто је “за” гласао 42 одборникa, “против” 2, “уздржан”нико , остали нису гласали, усвојила Решење**,** као у достављеном тексту.

**IV**

**РАЗРЕШАВА СЕ** Иван Бркић, председник Савета за буџет и финансије због поднете оставке.

Скупштина је већином гласова, пошто је “за” гласало 42 одборника, “против” нико, “уздржан”нико , остали нису гласали, усвојила Решење**,** као у достављеном тексту.

**Именује се** Славица Симовић, дипломирани економиста из Пожеге,за председника Савета за буџет и финансије.

Скупштина је већином гласова, пошто је “за” гласао 42 одборникa, “против” нико, “уздржан”нико , остали нису гласали, усвојила Решење**,** као у достављеном тексту.

**25.**

Ова тачка дневног реда односи се на ИНФОРМАЦИЈУ О РЕШЕЊУ МИНИСТАРСТВА РУДАРСТВА И ЕНЕРГЕТИКЕ ЗА ИЗВОЂЕЊЕ ГЕОЛОШКИХ ИСТРАЖИВАЊА БОРА, ЛИТИЈУМА И ПРАТЕЋЕ АСОЦИЈАЦИЈЕ ЕЛЕМЕНАТА НА ИСТРАЖНОМ ПРОСТОРУ 2428 „ДОБРИЊА“, те се по овој тачки неће гласати.

У дискусији по овој тачки учествовали су заменик председника општине Иван Новаковић, председник Скупштине Дејан Мркић, председник општине Ђорђе Никитовић и одборници Марија Маркићевић, Драган Симовић, Милан Петровић и Данијела Скоковић.

Заменик председника општине Иван Новаковић упознао је одборнике да је ова тачка дневног реда на данашњоу седницу Скупштине стављена на захтев групе грађана из Пожеге и неких странака ове општине који су упутили захтев да се ова тачка стави на данашњи дневни ред.

Министарство рударства и енергетике је својим решењем број 310-02-1923/2019-02 од 01.03.2021. године, које је подељено у материјалу, одобрило привредном друштву „Jadar Lithium“ doo, Београд, да може изводити геолошка истарживања на подручју општине Пожега, са детаљно наведеним локацијама. Министарство рударства и енергетике је јединицу локлне самоуправе информисало о почетку радова, што је и објављено на сајту општине Пожега, чиме је испоштована законска обавеза у складу са процедуром.

Општина пожега нема никакву ингеренцију над овим истраживањима. Све је у надлежности ресорног Министарства.

Због забринутости грађана да ће се овим истраживањима значајно угрозити животна средина на подручју општине Пожега, на састанку представника општине Пожега са председницима и представницима месних заједница и мештанима, изнете су информације о свим аспектима везаним за наведено истраживање.

Одборница Марија Маркићевић је мишљења да је ова тачка дневног реда због свог значаја требала као једина, да се нађе на ванредној седници Скупштине, јер мештани општине Пожега, а нарочито месних заједница у којима је наведено да ће се вршити истраживање, изузетно су забринути за здравље и живот свих људи, животињског света и екологије уопште у овој општини. Наводећи колико би и само истраживање било штетно за ово подручје, одборница Маркићевић је истакла да би у овој еколошки здравој и нетакнутој средини, где је здрава природа, здрава вода, здрав ваздух, здрава земљ, то довело до потпуног загађења свега наведеног што никако није интересу грађана ове општине. Грађани не знају какво је то истраживање и ископавање, површинско, дубинско или неко друго. Због наведеног, не требе дозволити никакво истраживање, а камо ли отварање рудника. Мештани ових места која су у Решењу Министарства наведена, јединствени су у одлуци да неће дозволити да се на њиховим приватним поседима врши никакво истраживање ни ископавање, а камоли нешто више од тога, нагласила је одборница. Држава Србија која планира да постане чланица Европске уније мора да зна да ни у једној држави која је чланица Европске уније не постоји ни један овакав рудник, јер Европа има веома високе стандарде заштите животне средине.

За реч се јавио заменик председника општине Иван Новаковић који је траижио да се изнесе бар једно научно утемељено истраживање које показује да су ова истраживања опасна по екологију и здравље. У сваком случају, Општина Пожега ће наравно увек бранити интересе својих грађана и о томе нема никакве дискусије, рекао је Новаковић.

У наставак дискусије укључио се и председник Скупштине Дејан Мркић који је изнео мишљење да сматра да сама истраживања никако не могу бити опасна нити утицати негативно на здравље и живот људи нити могу изазвати еколошко загађење. Као пример навео је истраживања за налажење руда злата, сребра и сл. за које сматра да се раде по истом принципу, али да никада до сада нигде није прочитао да су таква истраживања штетна. Када би и дошло до тога да се прича о руднику, а не само о истраживању, важно је нагласити да постоје Закони и прописи који се баве заштитом животне средине, и читава процедура која би морала бити испоштована како би дошло до те реализације. Без сагласности имаоца права на својини парцела у местима која су наведена Решењем Министарства, нико нема права да врши никаква ископавања нити да предузимања било какве радње.

Одборник Драган Симовић на почетку свог обраћања, поставио је питање зашто ни једна локална телевизија није преносила скуп у Горњој Добрињи који је одржан 17.априла. Одборник је изнео мишљење да је било потребно да јавност види шта се тога дана дешавало у Средњој Добрињи и да се види какво мишљење имају мештани о најављеним истраживањима. У Скупштини, наставио је одборник, нико не треба да се бори за лични интерес, већ за добробит свих мештана општине Пожега. Начин на који су грађани обавештени о најављеним истраживањима одборник сматра лошим, јер велики број људи нема интернет или не уме да га користи. Као лош пример који је релативно близу, Симовић је навео Лозницу и поручио да би увек требало учити на туђим грешкама.

Сматра да се не зме заборавити ни туризам у Тометином Пољу, Дивчибарама, Овчар Бањи. Сва су та места веома близу Добриње и питање је како ће се ово истраживање одразити на долазак туриста која у овај део Србије долазе управо због здраве природе.

У наставку, дборник је обавестио присутне да су мештани Добриње и околних села основали Удружење грађана „Заштитимо Добрињу и околину“, да би преко тог правног лица могли лакше да комуницирају везано за најављена истраживања.

Одборник Милан Петровић се јавио за реч и на почетку свох излагања констатовао де је ово веома важна тачка која је по њему требала да буде у самом врху данашњег дневног реда. Странка „Здрава Србија“, коју он заступа, упитила је председнику Општинског већа и председнику Скупштине, иницијативу за сазивање ванредне седнице Скупштине, а по току данашње расправе по овој тачки, јасно је да је за то било основа. Оно што је јасно када се прича о овим истраживањима, је то да нико од присутних не познаје ову тематику, нема тачне информације нити одговоре на све питања која људи имају, а надлежно Министарство их није доставило, нагласио је одборник Петровић.

Забринутост, уплашеност и панику изазивају текстови и апокалиптичне слике које путем средстава јавног информисања стижу из држава у којима је фирма „Rio Tinto“ већ отворила руднике, као што су Шпанија, Аустралија, Индонезија, Гвинеја и друге државе. Ту се јасно може видети еколошка катастрофа са несагледивим последицама. Одборник је даље рекао да био на скуповима које су организовали људи из поменутих места и да је њихово основно питање било, да ли они као власници наведених парцела имају право да не дозволе никаква истраживања на свом имању и да ли се без њихове сагласностити могу вршити било каква истраживања, постоји ли начин да се не дозволи експолоатација руде ако се докаже да је има, какве ризике и последице доносе та истраживања за људе, природу, животиње. Јасно је да важне информације недостају, да одговора за сада нема. Једине тачне одговоре имају стручњаци, еминентни професори са рударско-геолошког факултета. Дакле, мора се доћи до тачних информација које би биле истините и научно утемељене, а које се тичу угрожавања здравља и живота људи, загађења природе, воде, ваздуха, земље, да ли су поједини елементи канцерогени.

Даље, поставља се питање да ли је фирма „Jadar Litium“ направила план експлоатације, где ће одлагати велике количине јаловине, да ли је она канцерогена, да ли ће загадити наше воде, да ли су направили, да ли има план расељавања људи, домаћинстава, стоке, шта ће бити са усевима од којих људи живе, са њивама, ораницама... Питања је много, али одговора нема.

Тачне и маучно доказане информације које недостају морају се прибавити од тих стручњака, а не од фирми „Rio Tinto“ и „Jadar Litium“.

Оно што је веома важно је то да власт у овој општини и грађани не смеју бити на супротним странама и да заједнички раде на тражењу јединог исправног пута који је за опште добро свих становника ове општине.

На крају свог изјагања одборник Милан Петровић је закључио да народ неће дозволити почетак никаквих истраживања без научно доказаних информација и података од стране струке које ће дати еминентне установе и са којима ће се изаћи у јавност, јер је интерес интерес заједнички свим људима који живе на територији општине Пожега.

Заменик председника општине Иван Новаковић сагласио се да је ово ситуација која нема поделе на стране и да су сви овде на истој страни и са истим циљем. Такође је мишљења да је најбоље сачекати мишљење струке, па тек са тим чињеницама доносити даље одлуке.

Одборница Даниела Скоковић обратила се присутнима и изнела информацију да се у последње време бавила овом тематиком и да је пронашла многобројне студије на енглеском језику, научно утемељене, које се баве питањима шта фирма „Rio Tinto“ ради по свету, а оно што је чињеница је да све те студије писане на енглеском језику, говоре о лошем утицају на целокупну животну средину.

На крају дискусије за реч се јавио председник општине Ђорђе Никитовић, који је похвалио обраћање одборника Милана Петровића. У наставку излагања председник је замолио све одборнике и грађане општине да се сечека мишљење струке јер нико од присутних није компетентан да даје стручно мишљење о овој теми. Општина Пожега ће имати пуну подршку надлежног Министарства, организоваће се састанак и чуће се мишљење струке. Нико у општини Пожега не жели да се ништа лоше и штетно по целокупну животну средину догоди, нити ће се радити ишта што би на било који начин угрозило здравље и животе људи. Имамо једну општину, сви је исто волимо и сви имамо исту жељу, да наша општина буде боља свим њеним грађанима, завршио је председник Никитовић.

**26.**

Скупштина је већином гласова, пошто је “за” гласало 34 одборника, “против” нико, “уздржан” нико, остали нису гласали, усвојила **Одлуку о усвајању Етичког кодекса функционера општине Пожега,** као у достављеном тексту.

**27.**

На овој седниции Скупштине није било **ОДБОРНИЧКИХ ПИТАЊА.**

Седница је завршена у 12.15 часова.

**Записничар,**

**ПРЕДСЕДНИК**

***Лела Богдановић* СКУПШТИНЕ ОПШТИНЕ**

***Дејан Мркић***