На основу члана 11. и члана 32. тачка 1. Закона о локалној самоуправи („Службени гласник Републике Србије“, број 129/2007, 83/14 – др. закон, 101/16 и 47/18), члана 117. Статута општине Пожега (''Службени лист општине Пожега'', бр. 1/19), Скупштина општине Пожега на седници одржаној \_\_\_\_\_\_\_\_\_2021. године, донела је

**О Д Л У К У**

**О ДОПУНИ СТАТУТА ОПШТИНЕ ПОЖЕГА**

Члан 1.

У члану 38. Статута општине Пожега (''Службени лист општине Пожега'', бр. 1/19) додаје се нови став који гласи:

''Скупштина општине може одлуком своја овлашћења из тачке 17. овог члана пренети на Општинско веће.

Члан 2.

Ова Одлука ступа на снагу осмог дана од дана објавиљивања у ''Службеном листу општине Пожега''.

**01 Број: 011-\_\_\_\_\_/2021**

**СКУПШТИНА ОПШТИНЕ ПОЖЕГА**

**ПРЕДСЕДНИК,**

**Дејан Мркић**

**О б р а з л о ж е њ е**

Чланом 13. Статута прописано је да Општина има своју имовину и да имовином Општине самостално управљају и располажу органи Општине у складу са Законом, а да заштиту имовинских права и интереса врши Општинско правобранилаштво.

Чланом 26. Статута а у складу са Законом о локалном самоуправи прописао је да су органи Општине: Скупштина општине, председник Општине, Општинско веће и Општинска управа.

Чланом 38. Статута у тачки 17. предвиђено је да Скупштина:

17) доноси годишњи програм прибављања непокретности за потребе органа Општине и покреће поступак, одлучује о отуђењу, размени и давању у закуп непокретности која је у јавној својини Општине, одлучује о прибављању, коришћењу, управљању и располагању непокретностима које су у јавној својини Општини а које користе органи Општине, јавна предузећа, месне заједнице, установе и друге организације чији је оснивач Општина, утврђује висину накнада за коришћење и закуп пословног простора, стамбених зграда, станова и гаража; по преносу права јавне својине на друге носиоце права јавне својине укључујући и размену непокретности, о заснивању хипотеке као и преносу права коришћења на стварима у јавној својини, јавним предузећима, месним заједницама, установама, агенција и другим организацијама чији је оснивач Општинакао и друга имовинско-правна питања и акти који се доносе у вези са тим, а одређена су законом, правилником или другим актом надлежних министарстава или других органа.

Предложеном изменом даје се могућност Скупштини општине да пренесе овлашћења или део овлашћења из тачке 17. а све у циљу бржег и ефикаснијег одлучивања у овој области с тим да Скупштина својом одлуком може пренос овог овлашћења временски ограничити и наложити Општинском већу да јој тромесечно или на други временски рок подноси извештај о својим одлукама по овом овлашћењу.