На основу члана 38. став 1. тачка 17. и става 2. и члана 113. Статута општине Пожега (''Службени лист општине Пожега'', бр. 1/2019), Скупштина општине Пожега, на седници одржаној \_\_\_\_\_\_\_\_\_\_2021. године, донела је

**О Д Л У К У**

**о преносу овлашћења на Општинско**

**веће општине Пожега**

Члан 1.

Скупштина општине преноси на Општинско веће право да одлучује, односно доноси акте и:

* одлучује о отуђењу, размени и давању у закуп непокретности која је у јавној својини Општине, одлучује о прибављању, коришћењу, управљању и располагању непокретностима које су у јавној својини Општини а које користе органи Општине, јавна предузећа, месне заједнице, установе и друге организације чији је оснивач Општина, утврђује висину накнада за коришћење и закуп пословног простора, стамбених зграда, станова и гаража.

Члан 2.

Општинско веће ће најмање једанпут у шест месеци извештавати Скупштину о донетим одлукама по пренетом овлашћењу из члана 1. ове Одлуке.

Применом ове Одлуке проширује се примена Одлуке о прибављању, располагању и управљању стварима у јавној својини општине Пожега (''Службени лист општине Пожега'', бр.2/2021), где су ова овлашћења дата Скупштини, па ће се где год стоји реч ''Скупштина'', у складу са чланом 1, сматрати да је то и Општинско веће.

Члан 3.

Ова Одлука ступа на снагу осмог дана од дана објављивања у ''Службеном листу општине Пожега''.

**ПРЕДСЕДНИК СКУПШТИНЕ,**

***Дејан Мркић***

**О б р а з л о ж е њ е**

Предлогом ове Одлуке, у складу са допуном Статута општине Пожега по коме је Скупштина општине овлашћена да може одлуком своју надлежност из члана 38. став 1. тачка 17. пренети на Општинско веће, извршен је пренос ових овлашћења на таксативно набројаним овлашћењима на Општинско веће уз обавезу подношења извештаја, као и могућност да Општинско веће и поред преноса овлашћења одлучи да проследи Скупштини општине на одлучивање о појединим питањима из члана 38. тачке 17. Статута.